Victória de Barros Neto hefur verið ákærð fyrir þátttöku sína í Samherjamálinu . Governo de Angola / vísir / Sigurjón Bankareikningar Victória de Barros Neto , fyrrverandi sjávarútvegsráðherra Angóla , hafa verið frystir vegna Samherjaskjalanna . Auk þess hafa bankareikningar eiginmanns hennar og barna verið frystir eftir að dómsmálaráðherra Angóla gaf út tilskipun þess efnis . Frá þessu er greint á vef angólska ríkisútvarpsins . Gefin hefur verið út handtökutilskipun á hendur de Barros Neto vegna tengsla hennar við Samherjamálið svokallaða . Fram kemur að löndin tvö , Angóla og Namibía , séu að vinna í sameiningu að málinu þar sem bæði namibískir og angólskir ráðamenn eru grunaðir um að hafa þegið mútur og tekið þátt í peningaþvætti og skattaundanskotum . Eins og áður hefur komið fram undirrituðu yfirvöld Angóla og Namibíu samning sín á milli sem fólst í því að löndin settu upp kvótakerfi en kvótinn sem Namibía bauð fram var síðan seldur til Samherja og var gróðanum af þeim viðskiptum komið fyrir í erlendum félögum sem voru skráð í Dubai og Máritíus . Síðar hafi þessi fyrirtæki sent peninga til Angóla og Namibíu , það er , til fyrirtækja í eigu ættingja og vina ráðherra . Á meðal þeirra sem tóku á móti peningunum var Joao de Barros , eitt fjögurra barna sjávarútvegsráðherrans fyrrverandi í Angóla . Það er ljóst að þingmönnum er mikið niðri fyrir vegna meintra brota Samherja í Namibíu .